CELEX: E2016P0019
Language: hu
Date: 2016-12-14 00:00:00
Title: Norges Høyesterett 2016. december 14-én kelt tanácsadó vélemény iránti kérelme az EFTA-Bírósághoz a Torbjørn Selstad Thue és Norvég Rendőrszakszervezet (Politiets Fellesforbund) kontra az Igazságügyi és Közbiztonságügyi Minisztérium által képviselt Norvég Kormány ügyben (E-19/16. sz. ügy)

27.4.2017   
            
            
               HU
            
            
               Az Európai Unió Hivatalos Lapja
            
            
               C 133/3
            
         Norges Høyesterett 2016. december 14-én kelt tanácsadó vélemény iránti kérelme az EFTA-Bírósághoz a Torbjørn Selstad Thue és Norvég Rendőrszakszervezet (Politiets Fellesforbund) kontra az Igazságügyi és Közbiztonságügyi Minisztérium által képviselt Norvég Kormány ügyben
   (E-19/16. sz. ügy)
   (2017/C 133/03)
   Norges Høyesterett (Norvégia Legfelsőbb Bírósága) 2016. december 14-i, a Bíróság Hivatalához 2016. december 14-én beérkezett levelében tanácsadói vélemény iránti kérelmet nyújtott be az EFTA-Bírósághoz a Torbjørn Selstad Thue és Norvég Rendőrszakszervezet (Politiets Fellesforbund) kontra az Igazságügyi és Közbiztonságügyi Minisztérium által képviselt Norvég Kormány ügyben, az alábbi kérdéseket illetően:
   
               1.
            
            
               Ha a munkavállaló állandó vagy szokásos szolgálati helyétől eltérő, a munkáltató által rendelt szolgálati helyre és/vagy helyről történő utazással töltött ideje a rendes munkaidőn kívül esik, az utazás tekinthető-e a 2003/88/EK irányelv 2. cikke értelmében munkaidőnek?
            
         
               2.
            
            
               Amennyiben az I. kérdésben leírt utazás önmagában nem sorolható be munkaidőnek, milyen jogi szempontot és vonatkozó elemeket vegyenek figyelembe annak értékelése során, hogy az utazással töltött idő mindazonáltal minősíthető-e munkaidőnek? E kérdés részeként az EFTA-Bíróság véleménye szükséges arra vonatkozóan, hogy az utazás során végzett munka mennyiségét illetően kell-e intenzitás-elemzést végezni.
            
         
               3.
            
            
               Az I. és II. kérdés alapján készítendő értékeléseket befolyásolja-e, hogy a munkáltató milyen gyakran határoz meg az állandó vagy szokásos szolgálati helytől eltérő szolgálati helyet?